ddrg/super_eurlex huggingface dataset:
2. sleja – Paskaidrojumi Šajā slejā ir detalizēti aprakstīti kombinētie produkti, uz kuriem attiecas atbrīvojums no oficiālajām kontrolēm robežkontroles punktos. KN kodi Paskaidrojumi 1. 2. 1704 , ex 1806 20 , ex 1806 31 00 , ex 1806 32 , ex 1806 90 11 , ex 1806 90 19 , ex 1806 90 31 , ex 1806 90 39 , ex 1806 90 50 , ex 1806 90 90 Konditorejas izstrādājumi (ieskaitot saldumus), šokolāde un citi pārtikas izstrādājumi ar kakao piedevu, kas atbilst 3. panta 1. punkta prasībām. ex 1902 19 , ex 1902 30 , ex 1902 40 Makaronu izstrādājumi, nūdeles un kuskuss, kas atbilst 3. panta 1. punkta prasībām. ex 1905 10 , ex 1905 20 , ex 1905 31 , ex 1905 32 , ex 1905 40 , ex 1905 90 Maize, kūkas, cepumi, vafeles un zīmogvafeles, sausiņi, grauzdiņi un tamlīdzīgi grauzdēti izstrādājumi, kas atbilst 3. panta 1. punkta prasībām. ex 2001 90 65 , ex 2005 70 00 , ex 1604 Olīvas ar zivju pildījumu, kas atbilst 3. panta 1. punkta prasībām. 2101 Kafijas, tējas un mates ekstrakti, esences un koncentrāti un izstrādājumi uz to bāzes vai uz kafijas, tējas vai mates bāzes, kas atbilst 3. panta 1. punkta prasībām. Grauzdēti cigoriņi un citi grauzdēti kafijas aizstājēji un to ekstrakti, esences un koncentrāti, kas atbilst 3. panta 1. punkta prasībām. ex 2104 Gala patērētājam iepakotas zupas buljoni un garšvielas, kas atbilst 3. panta 1. punkta prasībām. ex 2106 Galapatērētājam iepakotas pārtikas piedevas, kas satur pārstrādātus dzīvnieku izcelsmes produktus (arī glukozamīnu, hondroitīnu vai hitozānu), kas atbilst 3. panta 1. punkta prasībām. ex 2208 70 Liķieri un uzlijas, kas atbilst 3. panta 1. punkta prasībām.
Mazumtirdzniecībai paredzēts izstrādājums komplekta veidā, kas sastāv no plastmasas pudeles, kura ir aprīkota ar gaisa sūkni un sprauslu (uzpildes ierīce); pudelē ir ievietoti 100 daudzkrāsaini lateksa baloni. Uzpildes ierīce ir paredzēta piepildīšanai ar ūdeni un tā saturēšanai, un to izmanto ūdens iesūknēšanai balonos. Ar ūdeni piepildītie baloni tiek izmantoti kā ūdens bumbas un ir brīvdabas rotaļlieta bērniem un pieaugušajiem. (Sk. attēlu) (*1).

9503 00 99
Volframa sakausējuma stieņi, kas satur vairāk nekā 94 masas % volframa un 1,5 masas % lantāna, ar garumu 150 mm un diametru 3 mm. Stieņus iegūst ne tikai ar aglomerāciju, tiem nav pārklājuma un serdeņa ar kušņu materiālu. Galos tie ir truli (t. i., bez asiem galiem), un tiem ir krāsas marķējums. Krāsas marķējums norāda sakausējuma elementu un volframa saturu. Stieņus iepako partijās. Stieņi ir veidoti tā, lai tos varētu uzasināt un izmantot par metināšanas elektrodiem volframa metināšanai inertā gāzē (VIG). Šajā metināšanas procesā elektroda mērķis ir veidot loku starp elektrodu un apstrādājamo detaļu. Elektrods procesa laikā neizkūst; t. i., tas nav patērējams.

8101 99 10
(11)

Tāpēc 60 % fosforskābe (silīcija dioksīda nesējvielā) kā esošs lopbarības līdzeklis Regulas (EK) Nr. 1831/2003 10. panta nozīmē, kā arī to saturoša barība būtu jāizņem no tirgus. Tomēr, lai operatori varētu pienācīgi izpildīt izņemšanas pienākumu, būtu jādod noteikts laiks esošo piedevas un tās premiksu, kā arī tos saturošas barības krājumu izņemšanai no tirgus.
(27)

Turklāt attiecīgā ražojuma importa cenas periodā no 2020. gada oktobra līdz 2021. gada janvārim ir zemas. Datubāzē Surveillance 2 redzams, ka Ķīnas importa vidējā vērtība par kg ražojuma ar KN kodu 8544 70 00 no 2020. gada oktobra līdz 2021. gada janvārim bijusi par aptuveni 24 % zemāka nekā 2019. gada oktobrī–2020. gada janvārī. Tas atspoguļo attiecīgā ražojuma vidējās cenas, jo attiecīgā ražojuma importa īpatsvars abos periodos ir salīdzināms (ES muitas uzraudzības dati par periodu no 2020. gada oktobra līdz 2021. gada janvārim rāda, ka attiecīgais ražojums veido aptuveni 33 % no ražojumu ar KN kodu 8544 70 00 kopējā importa, kas sakrīt ar sūdzībā minēto īpatsvaru). Iepriekš minētais apstiprina sūdzībā aprakstīto Ķīnas ražotāju eksportētāju cenu noteikšanas praksi.
(29)

Ņemot vērā no RASFF saņemto paziņojumu skaitu, ir lietderīgi paredzēt īpašus nosacījumus attiecībā uz ksantāna sveķu sūtījumiem no Ķīnas, attiecībā uz ceratoniju pākšu (to skaitā no ceratoniju pākstīm iegūtu recinātāju un biezinātāju), guāra sveķu, vairāku garšvielu, kalcija karbonāta un uztura bagātinātāju, kas satur augu daļas, sūtījumiem no Indijas, attiecībā uz uztura bagātinātāju, kuri satur augu daļas, un ātri pagatavojamo nūdeļu sūtījumiem no Dienvidkorejas, attiecībā uz ceratoniju pākšu (to skaitā no ceratoniju pākstīm iegūtu recinātāju un biezinātāju) sūtījumiem no Malaizijas un Turcijas, kā arī attiecībā uz ātri pagatavojamo nūdeļu sūtījumiem no Vjetnamas. Sakarā ar risku, ka preces ir kontaminētas ar etilēnoksīdu, šo preču sūtījumiem vajadzētu būt pievienotam oficiālam sertifikātam, kurš apliecina, ka attiecībā uz etilēnoksīdu līmeņiem Īstenošanas regulas (ES) 2019/1793 II pielikumā norādītās pārtikas un barības sūtījumos visi paraugu ņemšanas un analīzes rezultāti uzrāda atbilstību Regulai (EK) Nr. 396/2005. Šīs paraugu ņemšanas un analīzes rezultāti būtu jāpievieno minētajam sertifikātam. Līdz ar to Īstenošanas regulas (ES) 2019/1793 II pielikumā būtu jāiekļauj ieraksti par ksantāna sveķu sūtījumiem no Ķīnas, par ceratoniju pākšu (to skaitā no ceratoniju pākstīm iegūtu recinātāju un biezinātāju), guāra sveķu, vairāku garšvielu, kalcija karbonāta un uztura bagātinātāju, kuri satur augu daļas, sūtījumiem no Indijas, par uztura bagātinātāju, kuri satur augu daļas, un ātri pagatavojamo nūdeļu sūtījumiem no Dienvidkorejas, par ceratoniju pākšu (to skaitā no ceratoniju pākstīm iegūtu recinātāju un biezinātāju) sūtījumiem no Malaizijas un Turcijas, kā arī par ātri pagatavojamo nūdeļu sūtījumiem no Vjetnamas, identitātes kontrolpārbaužu un fizisko kontrolpārbaužu biežumu nosakot 20 % apmērā.
(4)

Ar Nolīgumu vēstuļu apmaiņas formā starp Eiropas Kopienu un Norvēģijas Karalisti par divpusējā Brīvās tirdzniecības nolīguma starp Eiropas Ekonomikas kopienu un Norvēģijas Karalisti Protokolu Nr. 2 (6) (“Nolīgums vēstuļu apmaiņas formā”) uz laiku aptur beznodokļu režīmu, ko saskaņā ar Protokolu Nr. 2 piemēro precēm, kuras klasificētas ar KN kodiem 2202 10 00 (ūdeņi, ieskaitot minerālūdeņus un gāzētos ūdeņus, ar cukura vai citu saldinātāju piedevu vai aromatizēti) un ex 2202 90 10 (citi bezalkoholiskie dzērieni, kas satur cukuru), kas aizstāti ar KN kodiem 2202 10 00, ex 2202 91 00 un ex 2202 99. Saskaņā ar Nolīgumu vēstuļu apmaiņas formā tādu minēto preču beznodokļu imports, kuru izcelsme ir Norvēģijā, ir atļauts vienīgi beznodokļu kvotas robežās. Par importu, kas minēto beznodokļu kvotu pārsniedz, ir jāmaksā nodoklis.
(2)

ANO izņēma Vanuatu no vismazāk attīstīto valstu kategorijas 2020. gada 4. decembrī. Tāpēc Vanuatu vairs nepretendē uz EBA saņēmējvalsts statusu atbilstoši Regulas (ES) Nr. 978/2012 17. panta 1. punktam un tā būtu jāsvītro no minētās regulas IV pielikuma. Saskaņā ar Regulas (ES) Nr. 978/2012 17. panta 2.°punktu Vanuatu svītrošana no EBA saņēmējvalstu saraksta būtu jāpiemēro pēc 3 gadu pārejas perioda, sākot no dienas, kad šī regula stājas spēkā. Tāpēc Vanuatu būtu jāsvītro no IV pielikuma, un piemērošanas termiņš būtu jāparedz no 2025. gada 1. janvāra,
C17

Tiktāl, ciktāl to atļauj C8. punkts, uzņēmums attiecībā uz līgumiem ar tiešas dalības iezīmēm līgumisko pakalpojuma maržu vai saistību par atlikušo segumu zaudējumu komponentu pārejas datumā nosaka kā: a) pamatā esošo posteņu kopējo patieso vērtību attiecīgajā datumā; mīnus b) izpildes naudas plūsmas attiecīgajā datumā; plus vai mīnus c) korekciju attiecībā uz: i) summām, kuras uzņēmums iekasējis no apdrošinājuma ņēmējiem (tostarp summas, kuras atņemtas no pamatā esošajiem posteņiem) pirms attiecīgā datuma; ii) summām, kuras izmaksātas pirms attiecīgā datuma, kas nebūtu svārstījušās, balstoties uz pamatā esošajiem posteņiem; iii) izmaiņām riska korekcijā attiecībā uz nefinanšu risku, ko izraisījusi atbrīvošana no riska pirms minētā datuma. Uzņēmums aplēš šo summu, atsaucoties uz atbrīvošanu no riska attiecībā uz līdzīgiem apdrošināšanas līgumiem, ko uzņēmums noslēdz pārejas datumā; iv) apdrošināšanas piesaistes naudas plūsmām, kas samaksātas (vai attiecībā uz kurām saistības ir atzītas, piemērojot citu SFPS standartu) pirms pārejas datuma, kuras ir attiecinātas uz attiecīgo grupu (sk. C17.A punktu). d) ja, piemērojot a) līdz c) apakšpunktu, tiek iegūta līgumiskā pakalpojuma marža – mīnus līgumiskās pakalpojuma maržas summa, kas attiecas uz pakalpojumiem, kuri sniegti pirms minētā datuma. Šā punkta a) līdz c) apakšpunktā minēto elementu summa ir aizstājējvērtība kopējai līgumisko pakalpojumu maržai par visiem pakalpojumiem, kuri jāsniedz saskaņā ar attiecīgo līgumu grupu, t. i., pirms visām summām, kuras tiktu atzītas peļņas vai zaudējumu aprēķinā par sniegtajiem pakalpojumiem. Uzņēmums aplēš summas, kuras tiktu atzītas peļņas vai zaudējumu aprēķinā par sniegtajiem pakalpojumiem, salīdzinot atlikušās seguma vienības pārejas datumā ar saskaņā ar līgumu grupu sniegtajām seguma vienībām pirms pārejas datuma; vai e) ja, piemērojot a) līdz c) apakšpunktu, tiek iegūts zaudējumu komponents – koriģē zaudējumu komponentu līdz nullei un palielina atlikušā seguma saistības, izslēdzot zaudējumu komponentu par tādu pašu summu.
1)

pēc otrā ieraksta par Albizia julibrissin Durazzini sugas stādāmiem, veģetatīvā miera stāvoklī esošiem, potētiem, kailsakņu augiem, kuru maksimālais diametrs ir 2,5 cm, pievieno šādu ierakstu: Augi, augu produkti vai citi objekti KN kods Izcelsmes trešās valstis Pasākumi “Ficus carica L. stādāmi, veģetatīvā miera stāvoklī esoši, bezlapu, kailsakņu viengadīgi augi, kuru stumbra pamatnes maksimālais diametrs ir 2 cm, un apsakņoti, bezlapu, viengadīgi stādāmu augu spraudeņi ar augšanas substrātu, kuru stumbra pamatnes maksimālais diametrs ir 1 cm ex 0602 20 20 ex 0602 20 80 ex 0602 90 45 ex 0602 90 46 ex 0602 90 48 ex 0602 90 50 ex 0602 90 70 Izraēla a) Oficiāls apliecinājums, ka: i) augi ir brīvi no Aonidiella orientalis, Colletotrichum siamense, Euwallacea fornicatus sensu lato, Hypothenemus leprieuri, Icerya aegyptiaca, Neocosmospora euwallaceae, Neoscytalidium dimidiatum, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus, Russellaspis pustulans, Scirtothrips dorsalis un Spodoptera frugiperda; ii) augi visā dzīves ciklā ir audzēti audzēšanas vietā, kuru kopā ar tajā ietilpstošajām audzētavām reģistrējusi un uzraudzījusi izcelsmes valsts nacionālā augu aizsardzības organizācija; iii) augi visā dzīves ciklā ir audzēti audzētavā, kura ir fiziski aizsargāta pret Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Retithrips syriacus un Russellaspis pustulans ievazāšanu un kurā reizi 45 dienās ir veiktas oficiālas pārbaudes, un kura atzīta par brīvu no visiem i) punktā uzskaitītajiem kaitīgajiem organismiem; ja ir aizdomas par kāda i) punktā uzskaitītā kaitīgā organisma klātbūtni audzētavā, ir veikta piemērota apstrāde, kuras mērķis ir nodrošināt kaitīgo organismu klātneesamību; un iv) augu sūtījumiem tieši pirms eksportēšanas ir veikta oficiālā pārbaude, kurā meklēta Aonidiella orientalis, Icerya aegyptiaca, Nipaecoccus viridis, Oligonychus mangiferus, Phenacoccus solenopsis, Plicosepalus acaciae, Retithrips syriacus un Russellaspis pustulans klātbūtne, un izmantotais paraugs ir bijis tik liels, lai ar 99 % ticamību varētu konstatēt invadēšanās pakāpi, kas sasniedz vismaz 1 %, un ir veikta oficiālā pārbaude, kurā meklēta Colletotrichum siamense un Neoscytalidium dimidiatum klātbūtne, tostarp gadījumatlasot un testējot augus; b) šo augu fitosanitāro sertifikātu sadaļā “Papildu deklarācija” tiek iekļauta tālāk norādītā informācija: i) šāds apliecinājums: “Sūtījums atbilst Komisijas Īstenošanas regulas (ES) 2020/1213 noteikumiem.”; ii) reģistrētās(-o) audzētavas(-u) specifikācija.”;
(3)

Konkrētāk, 2. tabulas 14. rindā cita starpā ir iekļauts to trešo valstu saraksts, no kurām Savienībā atļauts importēt un tranzītā caur Savienību pārvadāt dzīvnieku izcelsmes blakusproduktu un atvasināto produktu sūtījumus, kas paredzēti izmantošanai ārpus barības ķēdes, tai skaitā sūtījumus ar kažokādām atvasinātu produktu ražošanai, trešās kategorijas materiāliem, kas minēti Regulas (EK) Nr. 1069/2009 10. panta n) punktā. Dažas dalībvalstis ir pieprasījušas grozīt 2. tabulas 14. rindu, lai iekļautu to trešo valstu sarakstu, no kurām Savienībā atļauts importēt kažokādas atvasināto produktu ražošanai. Tāda trešo valstu saraksta, no kurām Savienībā atļauts importēt no kažokzvēriem iegūtus produktus, nav, taču Komisijas Īstenošanas regulā (ES) 2021/404 (3) ir iekļauts to trešo valstu, teritoriju vai to zonu saraksts, no kurām Savienībā atļauts ievest svaigas nagaiņu gaļas sūtījumus. Pēc dalībvalstu lūguma izvērtēšanas jāatzīst, ka šādu trešo valstu sarakstu, no kurām Savienībā ir atļauts importēt kažokādas atvasināto produktu ražošanai, 2. tabulas 14. rindā iekļaut ir lietderīgi. Tā kā trešās valstis, no kurām Savienībā ir atļauts ievest svaigu nagaiņu gaļu, piedāvā augsta līmeņa oficiālās kontroles un sabiedrības un dzīvnieku veselības aizsardzību, ir lietderīgi atļaut no šīm trešām valstīm importēt kažokādas atvasināto produktu ražošanai.
PIELIKUMS

Regulas (ES) 2016/44 II pielikumā iekļautajam sarakstam pievieno šādu personu:

“29. Vārds, uzvārds: 1: Osama 2: Al Kuni 3: Ibrahim 4: nav informācijas.

Tituls: Al Nasr aizturēšanas centra vadītājs Zawiyah pilsētā. Nodarbošanās: nav informācijas. Dzimšanas datums:1976. gada 4. aprīlis. Dzimšanas vieta: Tripoli, Lībija. Identifikācijai pietiekami citi vārdi: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni. Identifikācijai nepietiekami citi vārdi: nav informācijas. Valstspiederība: Lībija. Pases Nr.: nav informācijas. Valsts identifikācijas Nr.: nav informācijas. Adrese: Zawiyah, Lībija. Iekļauts sarakstā:2021. gada 25. oktobrī. Cita informācija: Kā Al Nasr aizturēšanas centra faktiskais vadītājs attiecīgā persona ir tieši un/vai ar tās padoto starpniecību iesaistījusies darbībās, ar ko tiek pārkāptas piemērojamās starptautiskās cilvēktiesības, vai darbībās, kuras uzskatāmas par cilvēktiesību pārkāpumiem Lībijā, vai arī ir sniegusi atbalstu šādu darbību veikšanai. Attiecīgā persona ir rīkojusies divu tādu sarakstā iekļautu personu interesēs vai to vārdā, vai to vadībā, kuras ir cieši saistītas ar cilvēku tirdzniecības darbībām Zawiyah tīklā, proti, Mohamed Kashlaf (LYi.025) un Abdulrahman al Milad (LYi.026). Iekļauts sarakstā saskaņā ar Rezolūcijas 1970 15. un 17. punktu (ceļošanas aizliegums, līdzekļu iesaldēšana).

Iekļauts sarakstā saskaņā ar Rezolūcijas 2213 (2015) 11. punkta a) apakšpunktu, 11. punkta f) apakšpunktu; Rezolūcijas 2441 (2018) 11. punktu.

Papildinformācija

Kā Al Nasr aizturēšanas centra faktiskais vadītājs attiecīgā persona ir tieši un/vai ar tās padoto starpniecību iesaistījusies darbībās, ar ko tiek pārkāptas piemērojamās starptautiskās cilvēktiesības, vai darbībās, kuras uzskatāmas par cilvēktiesību pārkāpumiem Lībijā, vai arī ir sniegusi atbalstu šādu darbību veikšanai. Attiecīgā persona ir rīkojusies divu tādu sarakstā iekļautu personu interesēs vai to vārdā, vai to vadībā, kuras ir cieši saistītas ar cilvēku tirdzniecības darbībām Zawiyah tīklā, proti, Mohamed Kashlaf (LYi.025) un Abdulrahman al Milad (LYi.026). Gadiem ilgi Al Nasr aizturēšanas centrs Zawiyah pilsētā ir izcelts publiski un konfidenciālos ziņojumos, kuros aprakstīts migrantu un patvēruma meklētāju smagais stāvoklis Lībijā, cita starpā arī spīdzināšana, seksuāla un ar dzimumu saistīta vardarbība un cilvēku tirdzniecība. Humānās palīdzības organizācijas un cilvēku tirdzniecības upuri ir konsekventi identificējuši attiecīgo personu kā aizturēšanas centra faktisko vadītāju. Trīs personām, kas bija strādājušas Al Nasr aizturēšanas centrā, tika piespriesti cietumsodi par migrantu spīdzināšanu aizturēšanas centrā.”
“e)

ja tie saistīti ar 14,5 mm vai mazāka kalibra ieročiem un šādiem ieročiem īpaši izstrādātu munīciju un sastāvdaļām un ar nebruņotiem sauszemes militāriem transportlīdzekļiem, un ar 14,5 mm vai mazāka kalibra ieročiem aprīkotiem sauszemes militāriem transportlīdzekļiem un to rezerves daļām, un ar reaktīvajiem granātmetējiem, un šādiem ieročiem īpaši izstrādātu munīciju, un ar 60 mm un 82 mm kalibra mīnmetējiem un šādiem ieročiem īpaši izstrādātu munīciju Centrālāfrikas Republikas drošības spēkiem, tostarp valsts civilajām tiesībaizsardzības iestādēm, ja šādi ieroči, munīcija un sastāvdaļas paredzētas vienīgi tam, lai ar to atbalstītu Centrālāfrikas Republikas drošības sektora reformas procesu vai to minētajā procesā lietotu, kā vismaz 20 dienas iepriekš paziņots Sankciju komitejai;”;
(4)

Attiecībā uz pēckaušanas veterinārās ekspertīzes praktisko kārtību Īstenošanas regulā (ES) 2019/627 nebūtu jānorāda, kam jāveic pēckaušanas veterinārās ekspertīzes papildu praktiskie pasākumi, ja pastāv iespējams risks cilvēka veselībai, dzīvnieku veselībai vai dzīvnieku labturībai. Tas, vai pēckaušanas veterinārā ekspertīze būtu jāveic oficiālajam veterinārārstam vai oficiālajam palīgam, jau ir noteikts Regulas (ES) 2017/625 18. panta 2. punkta c) apakšpunktā, kas papildināts ar Komisijas Deleģētās regulas (ES) 2019/624 (3) 7. un 8. pantu, un tāpēc Īstenošanas regulā (ES) 2019/627 to noteikt nav nepieciešams. Turklāt būtu jāizvairās no 19. panta 1. punkta b) apakšpunktā un 2. punkta b) apakšpunktā noteiktās prasības par bronhiālo un videnes limfmezglu iegriešanu dublēšanās.
Pārreģistrēts 2019. gada 1. aprīlī kā State Unitary Enterprise of the “Republic of Crimea”“Production-Agrarian Union ‘Massandra’”.2020. gada 1. oktobrī pārreģistrēts kā akciju sabiedrība “Production-Agrarian Union “Massandra””.

33.

Brigāde “Prizrak” (Prizrak brigade) Бригада “Призрак”

Adrese: District 50 Year of the USSR, 18; c. of Kirovsk https://vk.com/battalionprizrak http://prizrak.info/ mail@prizrak.info + 38 (072) 199-86-39

Bruņota separātistu grupa, kas ir aktīvi atbalstījusi darbības, ar kurām tiek grauta Ukrainas teritoriālā integritāte, suverenitāte un neatkarība un kuras vēl vairāk destabilizē situāciju Ukrainā. “Luhanskas Tautas Republikas” tā sauktā “2. armijas korpusa” daļa. Dēvēta arī par 14. motorizēto šāvēju bataljonu (14th Motorized Rifle Battalion). “Luhanskas Tautas Republikas” tā sauktās “Tautas zemessardzes” daļa.
“9. Ne granulas, ne mulčas nelaiž tirgū izmantošanai par sintētiskā zāliena pildmateriālu vai beramā veidā rotaļu laukumos vai sporta vajadzībām, ja visu sarakstā minēto PAO summārais saturs tajās pārsniedz 20 mg/kg (0,002 % masas). 10. Ne granulas, ne mulčas neizmanto par sintētiskā zāliena pildmateriālu vai beramā veidā rotaļu laukumos vai sporta vajadzībām, ja visu sarakstā minēto PAO summārais saturs tajās pārsniedz 20 mg/kg (0,002 % masas). 11. Granulas un mulčas, ko laiž tirgū izmantošanai par sintētiskā zāliena pildmateriālu vai beramā veidā rotaļu laukumos vai sporta vajadzībām, marķē ar unikālu partijas identifikācijas numuru. 12. Šā ieraksta 9.–11. punktu piemēro no 2022. gada 10. augusta. 13. Granulas vai mulčas, kas Savienībā 2022. gada 9. augustā tiek izmantotas par sintētiskā zāliena pildmateriālu vai beramā veidā rotaļu laukumos vai sporta vajadzībām, drīkst tur palikt, un tās drīkst turpināt izmantot minētajiem mērķiem. 14. Šā ieraksta 9.–13. punkta piemērošanas vajadzībām: a) “granulas” ir maisījumi, kas izskatās kā cietas 1–4 mm lielas daļiņas un ir izgatavoti no gumijas vai cita reciklēta vai jauna vulkanizēta vai polimēru materiāla vai ir iegūti dabā; b) “mulčas” ir maisījumi, kas izskatās kā cietas 4–130 mm garas un 10–15 mm platas plēksnes un ir izgatavoti no gumijas vai cita reciklēta vai jauna vulkanizēta vai polimēru materiāla vai ir iegūti dabā; c) “sintētiskā zāliena pildmateriāls” sastāv no granulām, kuras izmanto sintētiskajā zālienā, lai uzlabotu zāliena sistēmas tehniskos sporta snieguma parametrus; d) “izmantošana beramā veidā rotaļu laukumos vai sporta vajadzībām” ir jebkura granulu vai mulču izmantošana beramā veidā rotaļu laukumos vai sporta vajadzībām, izņemot par sintētiskā zāliena pildmateriālu.”
(8)

Kopīgajā ieteikumā, ko dalībvalstis iesniegušas par brētliņas zonu, rosināts vēl uz trijiem gadiem atbrīvot ar dažiem konkrētiem zvejas rīkiem zvejojošus kuģus no brētliņas zonā noteikto ierobežojumu ievērošanas laikposmā no 1. jūlija līdz 31. oktobrim, kā līdz šim attiecībā uz laikposmu līdz 2020. gada 31. decembrim bija noteikts Komisijas Deleģētajā regulā (ES) Nr. 1395/2014 (4). ZZTEK izanalizēja dalībvalstu iesniegtos pierādījumus par brētliņas zonu un secināja, ka nav skaidru norāžu par to, ka 2017. gadā aizsāktā brētliņas zonas atbrīvojuma piemērošana būtu jelkādā veidā kaitējusi siļķes krājumam. Turklāt ZZTEK secināja, ka ir maz ticams, ka brētliņas zonas atbrīvojuma piemērošanas rezultātā varētu pazemināties pašreizējais aizsardzības līmenis. Tomēr ZZTEK norādīja, ka tālab, lai varētu pierādīt, ka aizsardzības līmenis ir saglabājies līdzvērtīgs, zvejniecības monitorings jāveic vēl vairākus gadus. Tāpēc ZZTEK ierosināja atbrīvojuma piemērošanas ietekmi pēc trijiem monitoringa gadiem izvērtēt vēlreiz. Dalībvalstis apņēmās brētliņas zonas atbrīvojuma ietekmi šajā laikposmā monitorēt, vācot savā kopīgajā ieteikumā noteiktos datus par brētliņas zvejniecībā gūto siļķes piezveju. Šos datus iesniegs ZZTEK izvērtēšanai. Tāpēc ierosinātais pasākums būtu jāiekļauj šajā regulā.
(2)

Turklāt Regulas (ES) 2016/429280. pantā paredzēts, ka jāsaglabā esošais statuss “brīvs no slimības”, kas attiecībā uz noteiktām sarakstā norādītām slimībām piešķirts dalībvalstīm vai to zonām vai nodalījumiem un ko Komisija apstiprinājusi cita starpā saskaņā ar Padomes Direktīvu 64/432/EEK (2). Turklāt ar Komisijas Deleģētās regulas (ES) 2020/689 (3) 84. pantu šajā ziņā tiek papildināti Regulā (ES) 2016/429 paredzētie noteikumi, nosakot pārejas pasākumus attiecībā uz konkrētiem esošiem statusiem “brīvs no slimības”. Konkrētāk, minētajā noteikumā paredzēts, ka dalībvalstis vai to zonas, attiecībā uz kurām statuss “brīva no slimības” ir apstiprināts pirms minētās deleģētās regulas piemērošanas dienas, ir uzskatāmas par brīvām no Brucella abortus, B. melitensis un B. suis infekcijas liellopu populācijās, ja to statuss “brīva no brucelozes” ir piešķirts saskaņā ar Direktīvu 64/432/EEK.
2)

iekļauj šādus pantus: “8.b pants 1. Jabkuram gaisa kuģim, kuru ekspluatē Baltkrievijas gaisa pārvadātāji, cita starpā par komercpārvadātāju saskaņā ar vienošanos par koda kopīgu izmantošanu vai bloku rezervēšanu, ir aizliegts nolaisties Savienības teritorijā, pacelties no tās vai to pārlidot. 2. Šā panta 1. punktu nepiemēro ārkārtas nosēšanās gadījumā vai ārkārtas pārlidojuma gadījumā. 8.c pants 1. Atkāpjoties no 8.b panta, II pielikumā minētās dalībvalstu kompetentās iestādes var atļaut gaisa kuģim nolaisties Savienības teritorijā, pacelties no tās vai to pārlidot, ja minētās kompetentās iestādes ir nolēmušas, ka šāda nolaišanās, pacelšanās vai pārlidojums ir vajadzīgs humāniem nolūkiem vai jebkādam citam nolūkam, kas atbilst šīs regulas mērķiem. 2. Attiecīgā dalībvalsts vai dalībvalstis informē pārējās dalībvalstis un Komisiju par ikvienu atļauju, kas piešķirta saskaņā ar 1. punktu.”.
(4)

Turklāt līdz 2020. gada 30. aprīlim noteiktas Itālijas teritorijas daļas bija atzītas par pagaidu aizsargājamo zonu attiecībā uz Erwinia amylovora (Burr.) Winsl. et al. No apsekojuma rezultātiem, ko Itālija sniegusi 2019. un 2020. gadā, izriet, ka šis aizsargājamās zonas karantīnas organisms, kas tika konstatēts sporādiskos un izolētos uzliesmojumos dažās aizsargājamās zonas daļās, vai nu jau ir izskausts, vai arī vēl tiek izskausts un ka pārējās šīs aizsargājamās zonas daļas vēl aizvien ir no minētā kaitīgā organisma brīvas. Minētā informācija liecina arī par to, ka līdz šim neviena izskaušana nav bijusi vajadzīga ilgāk par diviem gadiem. Tāpēc minētās Itālijas teritorijas daļas par aizsargājamo zonu attiecībā uz Erwinia amylovora (Burr.) Winsl. et al. būtu jāturpina atzīt bez laika ierobežojuma.